اوکتبرین 1-ده گورجوستان-دا ساخلانیلان و حبس‌خانادا وضعیتی‌نین پیسلشدیگی ادعا ائدیلن سابیق پرزیدنت میخائیل ساکاشویلی  پایتاخت تفلیس-ده‌کی خسته‌خانایا کؤچورولوب.
گورجوستانین خصوصی حبس‌خانا خیدمتی رهبرلیگی‌نین امکداش‌لاری میخائیل ساکاشویلی روستاوی شهرینده‌کی حبس‌خانا‌دان تفلیس-ده‌کی  "ویوامدی" خسته خاناسینا آپاریب‌لار.
یاخین‌لاری میخائیل ساکاشویلی‌نین وضعیتی‌‌نین حبس‌خانادا پیسلشدیگینی ادعا ائتدیکده، اونون معالیجه اوچون خاریجه آپاریلماسینی طلب ائدیرلر.
ساکاشویلی‌نین طرفدارلاری دا نوماییش کئچیره‌رک بو طلب‌لرینی دیله گتیریب‌لر.
گورجوستانین عدلیه ناظری راتی برگادزه بیان ائدیب کی، میخائیل ساکاشویلی بیله‌رک‌دن معین یئمک‌لر یئمه‌ییب و حکیم‌لرین وئردیگی داوالاردان ایستیفاده ائتمه‌ییب.
8 ایلدن سونرا اوکتیابرین 1-ده اؤلکه‌سینه قایی‌دان میخائیل ساکاشویلی غیابی حبس جزاسینا گؤره حبس ائدیله‌رک روستاوی شهرینده‌کی حبس‌خانایا آپاریلیب.
2007-جی ایلده گورجوستان ساووجیلیغی موخالیفتین میتینگینی داغیتماقدا، ایمدی کانا‌لی‌نین موسسی دری پاتارکاشویلی‌نین املاکینی مصادره ائتمکده، یولسوزلوک، وظیفه صلاحیت‌لریندن سوء-ایستیفاده‌ده و میللت وکیلینی دؤیمکده اتهام اولونان میخائیل ساکاشویلی‌نین حبسینه قرار وئریب.
تفلیس شهر محکمه‌سی میخائیل ساکاشویلی قتل ایشینده عفو صلاحیتیندن سوء-ایستیفاده ائتمکده و میللت وکیلی والری گلاشویلینی دؤیمکده اتهام ائده‌رک غیابی اولا‌راق 6 ایل مدتینه آزادلیق‌دان محروم ائدیب.
